Austrikaste

Austrikaste (hiina keeles 蚝油 (蠔油); hao you (háo yóu)) on tumepruuni värvusega paks kontsentreeritud maitsekaste, mida valmistatakse värsketest austritest, soolveest ja sojakastmest. 

Austrikaste on laialt kasutusel Hiina, Tai ja Filipiinide köögis mitmete toitude valmistamisel (eriti aga stir-fry roogades) ning lauavürtsina. 

Väidetavalt leiutas austrikastme 1888. aastal Lee Kam Sheung Hiina Guangdongi provintsi Nam Shui külast. Tema asutatud firma Lee Kum Kee toodab austrikastet siiani.

On väidetud, et õrnalt magusa maitsega austrikaste annab roogadele suurepärase maitsenüansi, ilma et kipuks põhiainete naturaalse maitse üle domineerima.

Kategooria:Kastmed
Kategooria:Hiina köök
Kategooria:Filipiinide kultuur
Kategooria:Tai kultuur